Starček (Senecio)

{{Infobox rastliny
| Názov = Starček
| Obrázok = Senecio vulgaris 002.JPG
| Titulok = Starček obyčajný – vrchol stonky s úbormi.
| Ríša po slovensky = rastliny|Ríša po latinsky = Vegetabilia
| Podríša po slovensky = zelené rastliny|Podríša po latinsky = Viridiplantae, Chlorobionta
| Vývojová línia po slovensky = cievnaté rastliny|Vývojová línia po latinsky = Tracheophyta
| Vývojová vetva po slovensky = semenné rastliny|Vývojová vetva po latinsky = Spermatophyta
| Oddelenie po slovensky = krytosemenné rastliny|Oddelenie po latinsky = Angiospermae
| Trieda po slovensky = pravé dvojklíčnolistové rastliny|Trieda po latinsky = Eudicotidae
| Rad po slovensky = astrotvaré|Rad po latinsky = Asterales
| Čeľaď po slovensky = astrovité|Čeľaď po latinsky = Asteraceae
| Podčeľaď po slovensky = astrovaté|Podčeľaď po latinsky = Asteroideae
| Rod po slovensky = starček|Rod po latinsky = Senecio
| Synonymá = {{collapsible list|
 Acleia 
 Adenotrichia 
 Anecio 
 Aspelina 
 Brachypappus 
 Brachyrhynchos 
 Cadiscus 
 Carderina 
 Cladopogon 
 Crociseris 
 Cryptochaete 
 Erechthites 
 Eudorus 
 Farobaea 
 Jacobanthus 
 Madacarpus 
 Madaractis 
 Melalema 
 Metazanthus 
 Moerkensteinia 
 Obaejaca 
 Pseudojacobaea 
 Pterosenecio 
 Sclerobasis 
 Seneciunculus 
 Symphipappus 
 Synarthrum 
}}
|Binomické meno = Senecio
|Klasifikátor1 = L.Sp. Pl.: 866 (1753)
|Dátum1 = 1753
}}  

Starček () je rod rastlín ktorý zastupuje byliny  a zriedka aj polokry z čeľade astrovité (Asteraceae). Taxonomicky je tento rod radený do tribusu Senecioneae v podčeľadi astrovaté (Asteroideae). Je to kozmopolitný rod s asi 1 474 druhmi.

 Taxonomická poznámka 
Rod Senecio s. l. zadefinovaný pôvodne len na základe morfologických kritérií zahŕňal viac ako 3 000 druhov. Na základe molekulárnych štúdií sa však takýto rodový koncept ukázal umelým a rod bol rozčlenený na viacero menších rodov patriacich do tribusu Senecioneae. V novej koncepcii sa naši zástupcovia široko chápaného rodu Senecio začleňujú do dvoch samostatných rodov Senecio s. str. a Jacobaea.

V zmysle zásad pre tvorbu a revíziu slovenského menoslovia siníc, rias, húb a rastlín, je slovenské rodové meno starček zachované pre oba vyčlenené rody.

 Opis 
Rod starček zastupuje jednoročné, ozimné alebo trváce byliny, zriedka aj polokry. Podzemok je zvislý až vodorovný, spravidla bez výbežkov. Byľ je v mladosti plná (vyplnená bielym stržňom) alebo dutá, priama, zriedkavejšie vystúpavá, spravidla bohato rozkonárená, ryhovaná, listnatá, vysoká 5 až 220 cm.

Listy sú bylinné alebo mäsité, striedavé, jednoduché, sediace alebo stopkaté. Čepeľ je celistvá (celistvookrajová, zúbkatá alebo pílkovitá) alebo delená (laločnatá, dielna až perovito strihaná), zelená, niekedy fialovo sfarbená, holá, chlpatá až pavučinato vlnatá (v mladosti), kučeravo páperistá alebo žliazkatá.

Úbory sú lúčovité, zriedkavo terčovité, usporiadané v chocholíkovitej metline alebo úbory jednotlivé. Lôžko úboru je nahé. Zákrov je jednoradový, so zákrovčekom. Zákrovné listene sú v počte 7 až 22, na okrajoch blanité, na vrcholoch brvité, nerovnako dlhé. Lúčovité kvety sú piestikovité, v počte 1 až 13, alebo nevyvinuté, lúče sú žlté, na vrchole 2 – 3-zubé až celistvookrajové. Rúrkovité kvety sú obojpohlavné, žlté, s päťzubým korunným lemom.

Plodmi sú valcovité nažky, holé alebo chlpaté, s chocholcom. Lúče chocholca sú jednoduché, opadavé až neopadavé, 1,5 až 3,5 krát dlhšie ako nažky.

Všetky druhy obsahujú jedovaté pyrolizidínové alkaloidy, ktoré môžu spôsobiť úhyn hovädzieho dobytku a koní. Pri náhodnej konzumácii môžu byť smrteľné aj pre ľudí.

 Druhy a poddruhy vyskytujúce sa na Slovensku 
Na Slovensku v prirodzenom prostredí rastú tieto druhy a poddruhy:
 starček hercýnsky (Senecio hercynicus) 
 starček hercýnsky pravý (Senecio hercynicus subsp. hercynicus)
 starček jarný (Senecio vernalis)  - naturalizovaný
 starček juhoafrický (Senecio inaequidens)  - naturalizovaný
 starček lepkavý (Senecio viscosus) 
 starček lesný (Senecio sylvaticus) 
 starček nemecký (Senecio germanicus) 
 starček nemecký pravý (Senecio germanicus subsp. germanicus) 
 starček obyčajný (Senecio vulgaris) 
 starček obyčajný pravý (Senecio vulgaris subsp. vulgaris)
 starček poriečny (Senecio sarracenicus) 
 starček skalný (Senecio rupestris) 
 starček tôňomilný (Senecio umbrosus) 
 starček ukrajinský (Senecio ucranicus) 
 starček vajcovitý (Senecio ovatus) 
 starček vajcovitý pravý (Senecio ovatus subsp. ovatus)
 starček zlatožltý (Senecio doria'') 

 Referencie 

 Iné projekty 

Kategória:Flóra na Slovensku
Kategória:Astrovité
Kategória:Astrovaté